open-index/open-wikipedia-markdown huggingface dataset:
குவாய் சுங் கொள்கலன் முனையம்

**குவாய் சுங் கொள்கலன் முனையம்** அல்லது **குவாய் சுங் கொள்கலன் முனையங்கள்** *(Kwai Tsing Container Terminals)* என்பது ஹொங்கொங், புதிய கட்டுப்பாட்டகம் பகுதியில், குவாய் சிங் மாவட்டத்தில், குவாய் சுங் நகரத்தில் கடல்வழி பொதிகள் ஏற்றுமதி மற்றும் இறக்குமதி செய்யும் கொள்கலன் முனையங்களாகும். தமிழில் கொள்கலன் துறைகள் என்றும் அழைப்பர். இந்த கொள்கலன் முனையங்கள் உலகின் முதல் தரமான தற்கால வசதிகளைக் கொண்டுள்ளன. இவை இறெம்பளர் கால்வாய் ஊடாக குவாய் சுங் மற்றும் சிங் யீ தீவு பகுதிகளில் அமைக்கப்பட்டுள்ளன. 

## வரலாறு

இந்த கொள்கலன் முனையங்களில் 1970 ஆம் ஆண்டு நான்கு முனையங்கள் (கப்பலில் பொதிகளில் ஏற்றி இறக்கும் மேடை) கட்டப்பட்டன. இந்தக் கட்டுமானப்பணிக்கான நிலத் தேவைக்காக இரண்டு சிறிய தீவுகள் சிதறடிக்கப்பட்டு தரைமட்டமாக்கப்பட்டே இவை கட்டப்பட்டன. 1980 ஆம் ஆண்டு மேலும் இரண்டு முனையங்கள் கட்டப்பட்டு விரிவாக்கப் பெற்றது. அத்துடன் 1990 ஆம் ஆண்டு கல்லுடைப்பான் தீவு உடன் இணைக்கப்பட்டு மேலும் விரிவாக்கம் செய்யப்பட்டது. 2000 ஆம் ஆண்டு ஒன்பது முனையங்களாக விரிவடைந்தது. அதன் பின்னரெ "குவாய் சுங் கொள்கலன் முனையங்கள்" என பெயரிடப்பட்டது. இதில் ஒன்பதாவது முனையம் இரண்டு வடக்கு, கிழக்கு என இரண்டு பிரிவுகளாக உள்ளன என்பது குறிப்பிடத்தக்கது.

## சிறப்பு
2007 ஆம் ஆண்டின் கணிப்பின் படி உலகத்தில் துடிப்பான முனையங்களில் மூன்றாவது இடத்தில் உள்ளது. அதாவது சிங்கப்பூர் முனையம், மற்றும் சங்காய் முனையங்களுக்கு அடுத்தப்படியான துடிப்பான முனையம் இதுவாகும்.

## குவாய் சுங் கொள்கலன் முனையங்கள்
ஒன்பது முனையங்களும் அவற்றின் இயக்குநர்கள் அல்லது இயக்கும் நிருவனங்கள்:

* முனையம் 1 - தற்கால முனைய வரையறுக்கப்பட்ட நிறுவனம்
* முனையம் 2 - தற்கால முனைய வரையறுக்கப்பட்ட நிறுவனம்
* முனையம் 3 - டுபாய் பன்னாட்டு துறைகள் ஹொங்கொங் வரையறுக்கப்பட்ட நிறுவனம்
* முனையம் 4 - ஹொங்கொங் பன்னாட்டு முனையங்களின் வரையறுக்கப்பட்ட நிறுவனம் 
* முனையம் 5 - தற்கால முனைய வரையறுக்கப்பட்ட நிறுவனம்
* முனையம் 6 - ஹொங்கொங் பன்னாட்டு முனையங்களின் வரையறுக்கப்பட்ட நிறுவனம்
* முனையம் 7 - ஹொங்கொங் பன்னாட்டு முனையங்களின் வரையறுக்கப்பட்ட நிறுவனம்
* முனையம் 8 - (கிழக்கு) ஹொங்கொங் மற்றும் COSCO பசுபிக் நிறுவனம்)
* முனையம் 8 (மேற்கு) - ஆசியா முனையங்களின் வரையறுக்கப்பட்ட நிறுவனம்
* முனையம் 9 (North) - தற்கால முனைய வரையறுக்கப்பட்ட நிறுவனம்
* முனையம் 9 (South) - ஹொங்கொங் பன்னாட்டு முனையங்களின் வரையறுக்கப்பட்ட நிறுவனம்

## தகர்க்கப்பட்ட தீவுகள்
இறெம்பளர் கால்வாய் நிர்மானப்பணிகளின் போது தகர்த்து தரைமட்டமாக்கப்பட்ட இரண்டு தீவுகளின் பெயர்கள்:

* மொங் சாவ்
* சிங் சாவ்

## போக்குவரத்து கட்டுமாணம்
இந்த முனையங்களின் கட்டுமானப் பணிகள் நடந்துக்கொண்டிருந்தப் போது குவாய் சுங் வீதியை குவாய் சுங் நகரத்திற்கும் கவுலூன் இரண்டிற்கும் இணைக்கப்பட்டது. அத்துடன் கொள்கலன் துறை வீதி குவாய் சிங் வீதியில் ஒரு கிளையானது. இந்த கிளைப்பாதை ஹொங்கொங்கில் உள்ள பல இடங்களிற்கான பிரதான வழங்கல் பாதையானது.

## வெளியிணைப்பு
* Kwai Chung Container Terminals 

பகுப்பு:ஹொங்கொங் துறைமுகங்கள்
பகுப்பு:குவாய் சிங் மாவட்டம்
பகுப்பு:குவாய் சுங்
பகுப்பு:சிங் யீ தீவு
பகுப்பு:ஹொங்கொங் கொள்கலன் முனையங்கள்
யாப்பறிந்து பாப்புனைய (புத்தகம்)

**யாப்பறிந்து பாப்புனைய** என்பது பேராசிரியர் மருதூர் அரங்கராசனால் எழுதப்பட்டு ஐந்திணைப் பதிப்பகத்தால் வெளியிடப்பட்ட தமிழ் இலக்கண நூல் ஆகும். இந்த நூலுக்கு பேராசிரியர் தி. வே. கோபாலையர் வழங்கிய மூன்று பக்கங்கள் கொண்ட ஆய்வுரையின் தனிச்சிறப்பு ஆய்வுரை முழுதும் ஒரே ஒரு வாக்கியத்தால் ஆனது என்பதாகும்.

இந் நூல் யாப்பு இலக்கணம் அறிந்து , 'மரபுக் கவிதை' இயற்ற விரும்புவார்க்கு நம்பகமான ஒரு வழித்துணைவன் என்று கருதப்படுகிறது. 

## மேற்கோள்கள்

பகுப்பு:இலக்கண நூல்கள்
பகுப்பு:யாப்பிலக்கணம்
பகுப்பு:ஐந்திணைப் பதிப்பக நூல்கள்
பகுப்பு:2005 தமிழ் நூல்கள்
அதீன் பந்த்யோபாத்யாய

**அதீன் பந்தியோபாத்தியாய்** (*Atin Bandyopadhyay*, 1934 - சனவரி 19, 2019) வங்க எழுத்தாளர். 1934ல் கிழக்கு வங்கத்தில் டாக்கா அருகே உள்ள ரைனாடி கிராமத்தில் பிறந்தார். தந்தை அபிமன்யு பந்த்யோபாத்யாய. தாய் லாவண்யா பிரபா தேபி.

## வாழ்க்கைக் குறிப்பு
கூட்டுக்குடும்பத்தில் பிறந்து வளர்ந்த அதீன் சோனார் கோவன் பானாம் பள்ளியில் கல்விகற்றார். பள்ளிநாட்களுக்கு பின் இந்தியாவுக்கு குடிபெயர்ந்தார். 1956ல் கல்கத்தா பல்கலையில் பட்டப்படிப்பை முடித்து ஆசிரிட்யப்பயிற்சி பெற்றார். வாகன ஓட்டுநராகவும் ஆசிரியராகவும் பணியாற்றினார். 1962 முதல் கல்கத்தாவில் வசிக்க ஆரம்பித்தார்
 
பெகாம்பூரில் இருந்து வெளிவந்த அபஸார் என்ற இதழில் 1952ல் முதல் கதை வெளியாகியது. மூன்று பாகங்களாக அவர் எழுதிய பிரிவினையின் கதையான இந்நாவல்தான் அவரது மிகச்சிறந்த படைப்பு. நீல்கண்ட் பக்கிர் கோன்சே (நீலகண்ட பறவையைத் தேடி) அதன் முதல் பகுதி. அலௌகிக் ஜலாஜன், இஸ்வரேர் பகன் ஆகியவை பிற பகுதிகள். நீலகண்ட பறவையைத் தேடி மட்டும் தமிழில் வெளிவந்துள்ளது
 
## விருதுகள்

* பங்கிம் புரஸ்கார் 1998  .
* புலால்கா விருது 1993
* பிபூதிபூஷன் விருது 1991.
* மோடிலால் புரஸ்கார்
* தாராசங்கர் புரஸ்கார்
* நாராயண் கங்கோபாத்யாய சுதா புரஸ்கார்
* கேந்திர சாகித்ய அக்காதமி 2001

## படைப்புகள்
*நீல்கண்ட்பக்கிர் கோஞ்சே
*அலௌகிக் ஜலஜன்
*இஸ்வரீர் பகன்
*அபாட்
*தேவி மகிமா
*சமுத்ர மனுஷ்
*நக்ன இஸ்வர்
*சேஷ் ட்ரிஷ்ய
*மனுஷெர் கர்பாரி
*மனுஷெர் ஹஹஹர்
*துஹ்ஸ்வப்ன
*எக்டி ஜலேர் ரேகா
*பஞ்சாக்னி
*உபேக்‌ஷா
*த்விதிய புருஷ்
*ருப்கதர் அங்டி
*உத்தப்

## மேற்கோள்கள்

## வெளியிணைப்புகள்
* Library of Congress profile
* Bengali Books Online profile 

பகுப்பு:வங்காள எழுத்தாளர்கள்
பகுப்பு:சாகித்திய அகாதமி விருது பெற்றோர்
பகுப்பு:1934 பிறப்புகள்
பகுப்பு:2019 இறப்புகள்
சென்ரியு

**சென்ரியு** அல்லது **நகைத்துளிப்பா** என்பது ஜப்பானில் உருவான ஒரு கவிதை வடிவமாகும். ஐக்கூவைப் போன்ற இது அதன் பகடி வடிவமாகும். ஒவ்வொரு கவிதையும் ஐந்து ஏழு ஐந்து எனும் அசைகளைக் கொண்டிருக்கும். ஈரோடு தமிழன்பனின் ‘ஒரு வண்டி சென்ரியு' எனும் நூல் தமிழில் எழுதப்பட்ட சென்ரியு நூலுக்கு நல்லதோர் உதாரணமாகும்.

## மேற்கோள்கள்

## வெளியிணைப்புகள்

பகுப்பு:கவிதை
பகுப்பு:சப்பானிய இலக்கியம்
சுன் வான் மாவட்டம்

**சுன் வான் மாவட்டம்** (Tsuen Wan District) என்பது ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இம்மாவட்டம் புதிய கட்டுப்பாட்டகம் பகுதியில் உள்ளது. எம்டிஆர் சுன் வான் தொடருந்து சேவையின் கடைசி தொடருந்தகத்தை இம்மாவட்டம் கொண்டுள்ளது. 2006 ஆம் ஆண்டின் கணிப்பின் படி 288,728 பேர் மக்கள் தொகையை இம்மாவட்டம் கொண்டுள்ளது. புதிய கட்டுப்பாட்டகத்தில் உள்ள ஏனைய மாவட்டங்களுடன் ஒப்பிடுகையில் அதிக வருமானம் ஈட்டுவோரைக் கொண்ட மாவட்டமாக இம்மாவட்டம் விளங்குகின்றது.

## வெளியிணைப்புகள்
* Tsuen Wan District Council 
* List and map of electoral constituencies (large PDF file)
* Tsuen Wan New Town 
* Hong Kong: Mass Transit Railway by NYC Subway

பகுப்பு:ஹொங்கொங் மாவட்டங்கள்
பகுப்பு:சுன் வான் மாவட்டம்
பகுப்பு:புதிய கட்டுப்பாட்டகம்
அங்கன்வாடி

**அங்கன்வாடி** *(Anganwadi)* என்பது இந்திய அரசால் நடத்தப்படும் தாய் சேய் நல மையம் ஆகும். இங்கு பிறந்தது முதல் ஆறு வயது வரை உள்ள குழந்தைகளுக்கான சேவைகள் வழங்கப்படுகின்றன. 1975 ஆம் ஆண்டு ஒருங்கிணைந்த குழந்தை மேம்பாட்டுச் சேவைகள் திட்டத்தின் (ICDS) கீழ் குழந்தைகள் பசியால் வாடி நலமற்றவர்களாக மாறுவதைத் தடுக்கவும் அவர்களிடையே பெருமளவில் காணப்படும் ஊட்டச்சத்துக் குறைபாட்டைப் போக்கவும் இம் மையங்கள் துவங்கப்பட்டன. தமிழ்நாட்டில் இம்மையங்கள் பொதுவாகப்  **பால்வாடி** என்ற பெயரில் அறியப்படுகின்றன. தமிழகத்தில் 54 ஆயிரத்து 439 அங்கன்வாடி மையங்கள் செயல்படுகின்றன.  இங்கு பயிலும் குழந்தைகளுக்குத் தேவையான ஊட்டச்சத்து, ஆரம்ப கால கல்வி கற்பதற்கான சூழல், குழந்தைகள் பாதுகாப்பாக, ஆரோக்கியமாக வளர்வதற்குத் தேவையான பணிகள் செயல்படுத்தப்படுகின்றன. அங்கன்வாடி மையங்களில் 5 வயது நிறைவு செய்து, தொடக்கப் பள்ளிக்குச் செல்லும் குழந்தைகளுக்கு முன்பருவக் கல்வி நிறைவு சான்றிதழ் வழங்கும் திட்டத்தை 2017 சூன் மாதம் தமிழக முதல்வர் கே.பழனிசாமி தொடங்கி வைத்தார்.
## மேற்கோள்கள்

## வெளியிணைப்புகள்
*http://anganwadi.ap.nic.in/ 
*http://india.gov.in/citizen/health/asha.php
*http://www.anganwadiproject.com/

பகுப்பு:இந்திய அரசுத் திட்டங்கள்
பகுப்பு:சமுதாய மருத்துவம்
சந்தனக் கூடு

இலங்கை முஸ்லிம்களிடம் மறைந்துவிட்ட ஒரு பாரம்பரிய நிகழ்ச்சியாகவும், தமிழகத்தில் நெல்லை ஏர்வாடி மற்றும் ராமநாதபுரம் ஏர்வாடி  , நாகூர் போன்ற இடங்களில் இந்நிகழ்ச்சி காணப்படுகின்றது. 19ம் நூற்றாண்டின் இறுதிப் பகுதிகளிலும், 20ம் நூற்றாண்டின் பின் அரைப் பகுதி வரையிலும் **சந்தனக் கூடு** கட்டும் சம்பிரதாயம் சில முஸ்லிம்களிடத்தே காணப்பட்டது. இது இந்துக்களின் மதப் பாரம்பரியமான 'தேர்' சம்பிரதாயம் மற்றும் கிறித்தவரின் 'சப்பரம்' ஆகியவற்றின்  வழித்தோன்றலாகக் கொள்ளலாம்.

'சந்தனக்கூடு' எனும்போது தேர் வடிவிலே அலங்கரிக்கப்பட்ட கலையம்சங்கள் பொருந்திய ஊர்தியை குறிக்கும். ஆரம்பகாலத்திலே மிக உயர்வான முறையில் அலங்கரிக்கப்பட்ட இந்தக சந்தனக்கூடு முஸ்லிம் கிராமங்களில் ஆண்டுக்கொரு தடவை காட்சிப்படுத்தப்படும். குறிப்பாக மலையகப் பகுதியைச் சேர்ந்த முஸ்லிம் கிராமங்களில் இத்தகைய பாரம்பரியங்கள் காணப்பட்டன. இக் கலையில் ஈடுபடுவோர் கூடு கட்டுபவர்கள் என இன்றும் அழைக்கப்படுகின்றனர். கூடு கட்டும் குடும்பம் என்று அழைக்கப்படுவதினூடாக இதுவொரு சில குடும்பங்களுக்குரிய ஒரு கலையாகவும் கொள்ள இடமுண்டு.

இலங்கையின் மலையகப் பகுதியில் கண்டி பிரதான பள்ளிவாயிலான மீராமக்கம் பள்ளிவாயிலில்  1970களின் இறுதி வரை இந்த சந்தனக்கூடு காணப்பட்டது. சந்தனக்கூடு வைப்பதற்கென கட்டப்பட்டுள்ள அதியுயரமான கட்டிடங்கள் இன்றும் மீராமக்கம் பள்ளியில் காணமுடிகின்றது. இந்த சந்தனக்கூடு இஸ்லாமியர்களின் புதுவருடமான முஹர்ரம் மாதத்தில் பல தினங்கள் காட்சிக்கு வைக்கப்படும். இறுதித் தினத்தில் இது பள்ளிவாயிலை அண்மித்த பிரதேசத்தில் ஊர்தியில் ஊர்வலமாகவும் எடுத்துச் செல்லப்படும். இந்த சந்தனக்கூடு காட்சிக்கு வைக்கப்படும் தினங்களில் இஸ்லாமிய பாரம்பரியமான கலை, கலாசார நிகழ்ச்சிகள் நடத்தப்படும்.

இந்நிகழ்ச்சிகளைக் கண்டுகளிப்பதற்கு முஸ்லிம்கள் மாத்திரமல்லாமல் பல இன மக்களும் கண்டி மீராமக்கம் பள்ளியில் கூடுவர். இதுவொரு களியாட்ட நிகழ்ச்சி என்றடிப்படையிலும் இது அனாச்சாரங்களை வளர்க்கின்றது என்ற அடிப்படையிலும் முன்னெடுக்கப்பட்ட வாதப்பிரதிவாதங்களின் மத்தியில் சந்தனக்கூடு கட்டுதலும் காட்சிப்படுத்தலும் கைவிடப்பட்டது.  தற்போது இத்தகைய சந்தனக்கூடு கட்டுதல் காட்சிப்படுத்துதல் என்பன இலங்கை முஸ்லிம்களிடத்தே முற்றாக மறைந்துவிட்டது.

இந்திய இசுலாமியரும் இந்தப் பாரம்பர்யத்தைப் பின்பற்றுகின்றனர்.

தமிழகத்தில் அவுலியாக்களின் பெயரால் தர்காக்களில் இந்நிகழ்ச்சி நடத்தப்படுகிறது. 1990களுக்குப் பின் தவ்ஹீத் எனும் ஏகத்துவ பிரச்சாரங்களில் முக்கியமான ஒன்றாக கந்தூரி, சந்தனக்கூடு, தர்காக்களுக்கு சென்று வழிபடுதல் போன்றவை எதிர்க்கப்பட்டன. தர்காக்களுக்கு சென்று வழிபடுதல் என்பது ஓரிறைக்கொள்கைக்கு எதிரானதாக சொல்லப்படுகிறது.

## மேற்கோள்கள்


பகுப்பு:இலங்கையின் பாரம்பரியங்கள்
பகுப்பு:இசுலாமிய இறையியல்
அருளதிகாரம் (காப்பியம்)

**அருளதிகாரம்** எனும் காப்பியம் தமிழறிஞர் நூ. பாதர்சமால் அவர்களால் இயற்றப்பட்டதாகும். அருளை அடிப்படையாகக் கொண்டு இயற்றப்பட்ட காப்பியமாதலால் இது அருளதிகாரம் எனும் பெயர்பெற்றது. காப்பியத் தலைவனின் பிறப்பு முதல் அவன் ஞானமடையும் வரையிலான நிகழ்வுகள் இக்காப்பியத்தில் இடம் பெறுகின்றன. 

பகுப்பு:தமிழ் இலக்கியம்
மணிச்சித்ரதாழ்

**மணிச்சித்ரதாழ்** ஒரு மலையாளத் திரைப்படம். 1993ஆம் ஆண்டில் வெளிவந்தது. இதன் இயக்குநர் ஃபாசில். இதை அவரது உதவியாளர்களாக இருந்த பிரபலமான இயக்குநர்களான சித்திக்-லால், பிரியதர்சன், சிபி மலையில் ஆகியோர் இணைந்து இதை இயக்கினார்கள். மலையாளத்தின் மிகச்சிறந்த படங்களில் ஒன்றாக கருதப்படுகிறது
 
## கதைச் சுருக்கம்
ஒரு புராதனமான நாயர் குடும்பத்திற்கு விடுமுறைக்கு வந்து தங்கும் ஒரு பெண்ணுக்கு மனச்சிக்கல்கள் உருவாகின்றன. அவள் தன்னை அங்கே உள்ள ஒரு தொன்மத்துடன் அடையாளப்படுத்திக்கொள்கிறாள். அவள் தன்னை நாகவல்லி என்ற தமிழ் நடனமணியாக எண்ணிக்கொள்கிறாள். இந்த இரட்டை ஆளுமைச் சிக்கலை உளவியலாளர் ஒருவர் ஊகித்து அவளை ஒரு நடைமுறைத் தந்திரம் மூலம் குணப்படுத்துகிறார்

கேரளத்தில் ஓர் ஈழவக்குடும்பத்தில் நடந்த உண்மை நிகழ்ச்சியை அடிப்படையாகக் கொண்டு மதுமுட்டம் இந்தக்கதையை எழுதினார்.

## கலைஞர்கள்
*மோகன்லால்
*சுரேஷ் கோபி
*நெடுமுடி வேணு
*ஷோபனா
*ருத்ரா
*வினயா
*கதை திரைக்கதை வசனம்: மது முட்டம்
*பின்னணி இசை : ஜான்சன்
*இசை ; எம் ஜி ராதாகிருஷ்ணன்

## விருதுகள்
*சிறந்த நடிகைக்கான தேசிய விருது
*சிறந்த பொழுதுபோக்கு படத்துக்கான மாநில அரசு விருது
*சிறந்த பாடகர் ஜேசுதாஸ் [பழந்தமிழ் பாட்டுணரும்]

## மொழியாக்கம்
இந்தப்படம் முறையான அனுமதி பெறப்படாமல் கன்னடத்தில் பி. வாசுவானல் ஆப்தமித்ரா என்ற பேரில் கன்னடத்தில் எடுக்கப்பட்டது. பின்னர் ஆப்தமித்ராவை தமிழில் சந்திரமுகி என்ற பேரில் பி வாசு ரஜனிகாந்தை வைத்து எடுத்தார். அப்போது ஃபாசில் வழக்கு தொடர்ந்தார். மூலத்திற்கும் சந்திரமுகிக்கும் எந்த தொடர்பும் இல்லை, இது வேறு கதை என்று பி.வாசு சொன்னார். ஆனால் தென்னிந்திய திரைப்பட வர்த்தகசபை மூலம் பேச்சுவார்த்தை நடத்தப்பட்டு பாசிலுக்கு பணம் அளிக்கப்பட்டது.  2010ல் வாசு தெலுங்கில் “நாகவல்லி” என்ற பெயரில் வெங்கடேஷ், அனுஷ்கா ஷெட்டி நடிப்பில் இதே கதையினை எடுத்துள்ளார்.

ஆனால் தன் கதைக்கான பதிப்புரிமை தனக்குத்தான் என்றும், தனக்கு பணம் தேவை என்றும் ஆசிரியர் மது முட்டம் கோரினார். அவருக்கு பணம் அளிக்கப்படவில்லை. வழக்கு நீதிமன்றத்திலேயே இன்றும் (2011) உள்ளது. கிட்டத்தட்ட 200 கோடி ரூபாய் வசூலித்த இந்தப் படத்தின் ஆசிரியருக்கு வெறும் ஐம்பதாயிரம் ரூபாய் மட்டுமே ஒட்டுமொத்தமாக அளிக்கப்பட்டது. 

## மேற்கோள்கள்
*Social Mobility in Kerala: Modernity and Identity



பகுப்பு:1993 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
கிட் (மென்பொருள்)

**கிட்** ஒரு கட்டற்ற பதிப்புக் கட்டுப்பாடு (version control) மென்பொருள். இது பரவிலான பதிப்புக் கட்டுப்பாட்டு (Distributed Version Control System - DVCS) ஒருங்கியத்தைக் கொண்டது.  வேகமாக செயற்படுவதை நோக்கமாகக் கொண்டது. ஒவ்வொரு வேலை அடைவும் முழுமையான தகவல்களைக் கொண்டது.  

## வரலாறு

## நிறுவுதல்
: லினக்சு:  apt-get install git-core
: மாக்: sudo port install git-core
: விண்டோசு: msysGit

## முக்கிய கட்டளைகள்
* git clone fromdirectory todirectory  - ஏற்கனவே உள்ள ஒரு ஜிட் அடைவில் இருந்து ஒரு கொப்பி அடைவை உருவாக்க
* git init - நீங்கள் கட்டுப்படாடு செய்ய வேண்டிய அடைவில் நின்று, அந்த அடைவை ஒரு git repository ஆக ஆக்க
* git add கோப்புப்பெயர் - புதிய கோப்புக்களை சேர்க்க
* git commit -m "this is the comment"  - தற்போதையை அடைவு நிலைமையை உறுதி செய்ய
* git branch - என்ன என்ன கிளைகள் உள்ளன என்று பார்
* git checkout கிளைப்பெயர் - ஒரு கிளையை தெரிந்து கொள்
* git merge கிளைப்பெயர் - ஒரு கிளையை இன்னொரு கிளையோடு அல்லது மூலத்தோடு இணை

## இவற்றையும் பார்க்க

* திருத்தக் கட்டுப்பாடு
* சப்வேர்சன்

## வெளி இணைப்புகள்
* Git for the lazy 
* Chapter 3. Cloning Around
* http://gitref.org/
* 
*  Git Community Book - guide written as wiki by Git community
* An introduction to git-svn for Subversion/SVK users and deserters , article by Sam Vilain
* Easy Git  - a wrapper script for Git, presenting a simplified user interface, designed to be more accessible to users of other revision control systems.
* git by example  - simple walk through of common git commands
* Git for computer scientists - explains how Git conceptually works

பகுப்பு:கட்டற்ற பதிப்புக் கட்டுப்பாட்டு மென்பொருட்கள்
பகுப்பு:2005 மென்பொருள்
பயிர் விளைச்சல் போட்டி

தமிழ்நாடு அரசு விவசாயிகளிடம் உற்பத்தித் திறனை அதிகரிக்கும் பொருட்டு பயிர் விளைச்சல் போட்டிகளை ஆண்டுதோறும் நடத்தி வருகிறது. இந்தப் போட்டி மாநில அளவிலும், மாவட்ட அளவிலும் என இரு நிலைகளில் நடத்தப்படுகிறது.

## மாநில அளவிலான உற்பத்தித் திறன் போட்டி
மாநில அளவிலான உற்பத்தித் திறன் போட்டியில் கலந்து கொள்ளும் விவசாயிகளுக்கு நெல் மற்றும் மணிலா உற்பத்திக்காகத் தனி பரிசும், இதர பயிர் வகைகளுக்குத் தனி பரிசும் என இரு வகையாகப் பிரிக்கப்பட்டுள்ளன.

### பரிசுகள்
மாநில அளவிலான உற்பத்தித் திறன் போட்டியில் இரு வகையான உற்பத்திகளுக்கும் இரண்டு பரிசுகள் வழங்கப்படுகின்றன. இதன் படி

**முதல் பரிசு**

* நெல் மற்றும் மணிலா பயிர் உற்பத்தித் திறன் பரிசு - ரூ. 25,000/=
* இதர பயிர் உற்பத்தித் திறன் பரிசு - ரூ. 8,000/=

**இரண்டாம் பரிசு**

* நெல் மற்றும் மணிலா பயிர் உற்பத்தித் திறன் பரிசு - ரூ. 15,000/=
* இதர பயிர் உற்பத்தித் திறன் பரிசு - ரூ. 4,000/=

## மாவட்ட அளவிலான உற்பத்தித் திறன் போட்டி
தமிழ்நாட்டிலுள்ள அனைத்து மாவட்டங்களிலும் மாவட்ட அளவிலான உற்பத்தித் திறன் போட்டியில் கலந்து கொள்ளும் விவசாயிகளுக்கு நெல் மற்றும் மணிலா உற்பத்திக்காகத் தனி பரிசும், இதர பயிர் வகைகளுக்குத் தனி பரிசும் என இரு வகையாகப் பிரிக்கப்பட்டுள்ளன.

### பரிசுகள்
மாவட்ட அளவிலான உற்பத்தித் திறன் போட்டியில் இரு வகையான உற்பத்திகளுக்கும் இரண்டு பரிசுகள் வழங்கப்படுகின்றன. இதன் படி

**முதல் பரிசு**

* நெல் மற்றும் மணிலா பயிர் உற்பத்தித் திறன் பரிசு - ரூ. 8,000/=
* இதர பயிர் உற்பத்தித் திறன் பரிசு - ரூ. 4,000/=

**இரண்டாம் பரிசு**

* நெல் மற்றும் மணிலா பயிர் உற்பத்தித் திறன் பரிசு - ரூ. 4,000/=
* இதர பயிர் உற்பத்தித் திறன் பரிசு - ரூ. 2,000/=

## பங்கேற்பிற்கான தகுதிகள்

மாநில அளவிலான உற்பத்தித் திறன் போட்டியில் தமிழ்நாட்டிலுள்ள அனைத்து விவசாயிகளும் கலந்து கொள்ளலாம். மாவட்ட அளவிலான உற்பத்தித் திறன் போட்டியில் கலந்து கொள்வதற்கு அந்த மாவட்ட அளவிலான விவசாயிகள் கலந்து கொள்ளலாம்.

## விண்ணப்பப் படிவம்

இந்தப் போட்டிகளில் கலந்து கொள்வதற்கான விண்ணப்பப் படிவத்தையும், விளக்கத்தையும் அருகிலுள்ள உதவி வேளாண்மை அலுவலர் அல்லது வட்டார வேளாண்மை அலுவலர் ஆகியோர்களிடமிருந்து பெற்றுக் கொள்ளலாம்.

பகுப்பு:தமிழ்நாடு அரசுத் திட்டங்கள்
பகுப்பு:வேளாண்மை
எக்சு.கோட்

**எக்சு.கோட்** என்பது மாக்.ஓஎசு, ஐஓஎஸ் போன்ற ஆப்பிள் தளங்களுக்கு மென்பொருள்கள் உருவாக்கப் பயன்படுத்தப்படும் ஒருங்கிணை விருத்திச் சூழல் ஆகும்.  இது மாக் இயங்குதளத்தில் மட்டுமே இயங்கும்.  இதை இலவசமாகப் பெற்றுக் கொள்ளலாம். முதன் முறையாக இது 2003 இல் வெளியிடப்பட்டது. பிந்திய பதிப்பு எக்ஸ்கோட் 5 ஆகும். இந்தப் பதிப்பு தற்பொழுது இலவசமாக அப்பிள் அப் ஸ்டோரில் கிடைக்கின்றது. அப்பிளுடன் தம்மை மென்பொருள் வல்லுனர்களாகப் பதிவு செய்துகொண்டவர்கள் எக்ஸ்கோட் புதிய பதிப்புக்கள் பொதுப் பாவனைக்கு திறந்துவிட முன்னர் பீட்டா பதிப்புகளை பதிவிறக்கிப் பயன்படுத்தலாம். 

பகுப்பு:ஒருங்கிணை விருத்திச் சூழல்கள்
பகுப்பு:ஐஓஸ்
ஒப்செக்டிவ் சி

**ஒப்ஜெக்ட்டிவ் சி** (Objective-C) என்பது ஒரு பொருள் நோக்கு நிரலாக்க மொழி.இந்த மொழி சி நிரலாக்க மொழியின் அடிப்படைக்கு, ஸ்மால்டால்க்(Smalltalk) நிரலாக்க மொழியினது அமைப்பை ஒத்துள்ளது.

இன்று இந்த மொழி ஆப்பிள் நிறுவனத்தின் மாக் ஓஎஸ், ஐஓஎஸ் ஆகிய இயங்குதளங்களில் முதன்மையாகப் பயன்படுத்தப்படுகிறது.ஐ.போன், மாக் செயலிகள் உருவாக்கத்தில் இவை பரந்து பட்ட நிரலாலளர்களால் பயன்படுத்தப்படுகிறது.

## மேற்கோள்கள்

பகுப்பு:நிரல் மொழிகள்
களச்சாவு

[right|thumb|250px|[இந்தியாவின் வாயில் - களச்சாவு கண்ட அடையாளம் காணப்படாத போர்வீரர்களின் நினைவுச் சின்னம்]]
**களச்சாவு** அல்லது **வீரச்சாவு** (*Killed in Action*) என்பது மரணமடைந்த படைத்துறையினரை இனங்காண இராணுவங்கள் பயன்படுத்தும் வகைப்பாடுகளுள் ஒன்று. பொதுவாக எதிர் தரப்பு படைகளுடன் ஏற்பட்ட மோதலில் இறந்தவர்கள் இந்த வகைப்பாட்டின் கீழ் வருகிறார்கள். முன்னணி படைகள், கப்பற்படை, வான்படை, துணைப்படைகள் என அனைத்து வகைப் பிரிவுகளிலும் சண்டைகளில் மரணமடைந்தவர்கள் இப்படி வகைப்படுத்தப்படுகிறார்கள். ஆனால் போர்முனையில் விபத்துகளில் இறப்பவர்கள் இவ்வகையில் சேர்க்கப்படுவதில்லை. அதே போல போர்க்களத்தில் காயமடைந்து பின் மருத்துவமனைகளில் சிகிச்சை பலனின்றி உயிரிழப்பவர்களும் இவ்வகையில் சேர்க்கப்படுவதில்லை. அவர்கள் காயச்சாவு (died of wounds) என்ற வகைப்பாட்டில் சேர்க்கப்படுகிறார்கள். களச்சாவு அடைபவர்களை சமூகங்கள் பல வகைகளில் போற்றுகின்றன. பழந்தமிழ் நாட்டில் இவர்களை நடுகல் நாட்டியும் பள்ளிப்படைக் கோவில்கள் கட்டியும் வழிபட்டதுண்டு. தற்காலத்தில் களத்தில் இறந்தவர்களுக்கு நினைவுச் சின்னங்கள் அமைக்கப்படுகின்றன. அவர்களது கல்லறைகள் சிறப்பாகப் பராமரிக்கப்படுகின்றன.

## வெளி இணைப்புகள்
* 

பகுப்பு:போரியல்

## மேற்கோள்கள்
உல்லாஸ் காரந்த்

**உல்லாஸ் காரந்த்** ஒரு இந்திய சூழியலாளர், விலங்கியலாளார் மற்றும் புலிகளைப் பற்றி ஆராய்ச்சி செய்பவர். இவர் பிரபல கன்னட இலக்கிய மேதை சிவராம காரந்தின் மகன். இவர் எழுதிய தி வே ஆஃப் தி டைகர் என்னும் நூல் தமிழில் ‘கானுறை வேங்கை’ என்ற தலைப்பில் சு. தியடோர் பாஸ்கரன் மொழியாக்கத்தில் வெளிவந்துள்ளது. இவர் நகாரஹோலே காட்டில் பணியாற்றுகிறார்

## வாழ்க்கை
உல்லாஸ் கரந்த் சிவராம கரந்தின் மகன். குந்தாபுராவில் பிறந்தார். பொறியியல் படித்தார். காட்டில் அனாதையாக விடபப்ட்ட இரு புலிக்குட்டிகளை அவரது அப்பா கொண்டு வந்து வளர்த்ததை கண்டு வனவிலங்கியலில் நாட்டம் கொண்டார். தென் கர்நாடகத்தின் சூழியல் பற்றி அவரே ஆராய்ச்சிகள் மேர்கொண்டார். 1983ல் ஸ்மித்சோனியன் ஆய்வுக்குழுவுடன்  தொடர்புகொண்டு அமெரிக்கா சென்றார். 1987 அமெரிக்க தேசிய வனவிலங்கு ஆய்வு அமைப்புடன் தொடர்புகொண்டு பயிற்சி பெற்றார். 1988ல் அதில் முனைவர் பட்டம் பெற்றார்

## ஆய்வுகள்
புலிகளைப்பற்றிய ஆய்வுக்காகவே உல்லாஸ் கரந்த் போற்றப்படுகிறார். நகாரஹோலேயின் புலிகளைப்பற்றிய இவரது ஆய்வுகள் பல நூல்களாக வெளிவந்துள்ளன.

## மேற்கோள்கள்

பகுப்பு:கன்னட எழுத்தாளர்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:1948 பிறப்புகள்
பகுப்பு:வாழும் மக்கள்
1998 இந்தியப் பொதுத் தேர்தல்

இந்தியக் குடியரசின் பன்னிரெண்டாவது **[[இந்திய நாடாளுமன்றம்|நாடாளுமன்றத் தேர்தல்]] 1998** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு பன்னிரெண்டாவது மக்களவை கட்டமைக்கப்பட்டது.  எக்கட்சிக்கும் அறுதிப்பெரும்பான்மை கிட்டவில்லை. தனிப்பெரும் கட்சியான பாரதீய ஜனதா கட்சி தலைமையில் தேசிய ஜனநாயக கூட்டணி உருவாகி அடல் பிகாரி வாச்பாய் பிரதமரானார்.

## பின்புலம்

இத்தேர்தலின் போது இந்திய மக்களவையில் 533 தேர்ந்தெடுக்கப்பட்ட உறுப்பினர்களும் நேரடியாக நியமிக்கப்பட்ட இரு ஆங்கிலோ-இந்தியர்களும் இருந்தனர். முந்தைய தேர்தலுக்குப் பின் அமைந்த ஐக்கிய முன்னணி கூட்டணி அரசுகள் ஒற்றுமையின்மையால் இரண்டு ஆண்டுகளுக்குள் கவிழ்ந்தன. 1996ல் பிற கட்சிகள் எதுவும் ஆதரவளிக்க முன்வராததால் ஆட்சி அமைக்கும் வாய்ப்பை இழந்த பாரதிய ஜனதா கட்சி இரு ஆண்டுகளுள் கூட்டணி அமைக்கும் முயற்சியில் வெற்றி கண்டது. அதிமுக, பாமக, மதிமுக, சிவ சேனா, லோக் சக்தி, அரியானா முன்னேற்றக் கட்சி, ஜனதா கட்சி, என். டி. ஆர். தெலுங்கு தேசம் (சிவபார்வதி) ஆகிய கட்சிகளுடன் இணைந்து தேசிய ஜனநாயக கூட்டணியை உருவாக்கியது. இக்கூட்டணி 254 இடங்களை வென்றது. அறுதிப்பெரும்பான்மை கிடைக்கவில்லையெனினும் தனிப்பெரும் கூட்டணி என்பதால் குடியரசுத் தலைவர் தேஜகூ கூட்டணியின் தலைமையில் ஆன பாஜக கட்சி தலைவர் அடல் பிகாரி வாஜ்பாய் அவர்களை ஆட்சியமைக்க அழைத்தார். பிரதமரான பின் வெற்றி பெற்ற இதரக்கட்சிகள் மற்றும் சுயேட்சை உறுப்பினர்கள் துணையுடன், 286 உறுப்பினர்களின் ஆதரவுடன் நாடாளுமன்றத்தில் வாஜ்பாய் தனது தனிப்பெரும்பான்மையை நிருபித்தார்.

## முடிவுகள்
மொத்தம் 61.97% வாக்குகள் பதிவாகின.

### கூட்டணி வாரியாக

## இவற்றையும் காண்க
*தமிழ்நாட்டில் இந்திய நாடாளுமன்றத் தேர்தல், 1998

## மேற்கோள்கள்

*Indian general election, 12th Lok Sabha 

பகுப்பு:1998 தேர்தல்கள்
பகுப்பு:இந்தியப் பொதுத் தேர்தல்கள்
இணைய கோப்பு ஏற்ற சேவை

**இணையத்தில் கோப்பு ஏற்றம்** (internet file hosting) என்பது கணியில் ஒரு கோப்பினை பிறருக்கு வழங்குவதற்கு இணையத்தில் ஏற்றுவதாகும். இம்முறையால் புகைப்படம், எழுத்து கோப்பு, காணொளி கோப்பு போன்றவற்றையும் இணையத்தில் ஏற்றலாம். இதற்காக பல தளங்கள் செயல்படுகின்றன. குறிப்பிட அளவு வரை ஏற்றம் செய்ய இலவசமாக அனுமதி கொடுத்தாலும், அதிக அளவுள்ள கோப்புகளை ஏற்ற பணம் வசூலிக்கப்படுகிறது. சிலர் இம்முறையை கோப்பினை பாதுகாப்பாக வைக்கவும் பயன்படுத்துகின்றார்கள்.

## சில தளங்கள்
*http://dropmefiles.com/ 
*http://www.megafileupload.com/ 
*http://uploading.com/

## மேற்கோள்கள்

பகுப்பு:மின் வணிகம்
பெட்டி

**பெட்டி** என்பது பொருட்களை சேமிப்பதற்கும், ஓரிடத்திலிருந்து மற்றொரு இடத்திற்கு மாற்றவும் பயன்படும் பொருளாகும். இந்தப் பெட்டிகள் மரத்தாலும்,அட்டையாலும், உலோகத்தினாலும், பிளாஸ்டிக்கினாலும் பேப்பர் போர்டுகளாலும் செய்யப்படுகின்றன. இவை தீப்பெட்டி போன்ற சிறிய அளவிலும், கப்பல் பெட்டி போன்ற மிகப்பெரிய அளவிலும் என விதவித அளவுகளில் செய்யப்படுகின்றன.

தபால் பெட்டி, தொலைக்காட்சிப் பெட்டி, ரயில் பெட்டி என தமிழில் வெவ்வேறு பொருட்களையும் குறிக்க இந்த பெட்டி என்ற சொல்லைப் பயன்படுத்துகின்றார்கள்.

## சேமிப்புப் பெட்டிகள்
பல்வேறு வகையான பொருள்களை பாதுகாப்பாக சேமிக்க பெட்டிகள் உதவுகின்றன.

### நகைப்பெட்டிகள்
ஆபரனங்களை பாதுகாப்பாக வைக்க இவ்வகை பெட்டிகள் உதவுகின்றன. தங்கம் போன்ற விலையுயர்ந்த ஆபரனங்களுக்காக பட்டுபோன்ற மென்மையான துணிகள் அதனுள் பொதிக்கப்பட்டுள்ளன.

### கருவிப் பெட்டிகள்
பல்வேறு வகையான கருவிகளை பாதுகாப்பாக வைக்கவும், ஓரிடத்திலிருந்து எடுத்து செல்ல வசதியாகவும் இந்த பெட்டிகள் பயன்படுகின்றன.

## மேற்கோள்கள்

பகுப்பு:பொருட்கள்
பகுப்பு:கொள்கலன்கள்
சுன் மூன் மாவட்டம்

**சுன் மூன் மாவட்டம்** (Tuen Mun District) என்பது ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். அத்துடன் இம்மாவட்டம் புதிய கட்டுப்பாட்டகம் பகுதியில் உள்ள 9 மாவட்டங்களில் ஒன்றுமாகும்.

## மேற்கோள்கள்

## வெளியிணைப்புகள்
* Tuen Mun District Council 
* List and map of electoral constituencies (large PDF file)
* Tuen Mun New Town 
* Hong Kong Gold Coast 
* Hospital Authority

பகுப்பு:ஹொங்கொங் மாவட்டங்கள்
பகுப்பு:சுன் மூன் மாவட்டம்
பகுப்பு:புதிய கட்டுப்பாட்டகம்
குண்டுகட் பாலியாதனார்

**குண்டுகட் பாலியாதனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் இரண்டு இடம் பெற்றுள்ளன. அவை: சேரமான் சிக்கற்பள்ளித் துஞ்சிய செல்வக்கடுங்கோ வாழியாதனை காழ்த்திப் பாடிய புறநானூற்றுப் பாடல் எண் 387, நற்றிணைப்பாடல் எண் 220 ஆகியவை.

குண்டுகண் பாலி ஆதனார் என்று இப் புலவரின் பெயரைப் பிரித்துப் பார்ப்பது முறை. இவரது கண் குண்டாகப் பால் போல எண்மையாக இருந்திருக்கலாம் என்று எண்ணி இவரை உறுப்பால் பெயர் பெற்ற புலவர் என்பர். 
## புறம் 387 தரும் செய்தி
### செல்வக் கடுங்கோ வாழியாதன்
பூழிநாட்டை வென்று இவன் தன் ஆட்சியின் கீழ்க் கொண்டுவந்ததால் இவன் 'பூழியர் கோ' என்று போற்றப்படுகிறான்.

(புகழூர்த் தமிழ்ப்பிராமி கல்வெட்டில் இவன் 'கோ ஆதன் செல் இரும்பொறை' என்று குறிப்பிடப்படுகிறான்.)
#### நாடு
##### வஞ்சிநகர மதில்
இந்தச் சேர வேந்தன் வஞ்சி நகரக் கோட்டையில் ஒருந்துகொண்டு ஆண்டுவந்தான். பகையரசர்கள் தாம் நல்கும் திறைப்பொருளைத் தேரில் ஏற்றிக்கொண்டு உள்ளே நுழைய ஒப்புதல் கிட்டாமல் அந்த மதிலைச் சுற்றிச் சுற்றி வருவார்களாம்.

##### பொருநை ஆறு
இக்காலக் கருவூர் நகரை அடுத்து ஓடும் அமராவதி ஆறு சங்ககாலத்தில் ஆன்பொருநை எனப்பட்டது. சேர வேந்தர்களில் ஒரு பிரிவினர் பொறையர் எனப்பட்டனர். அவர்கள் இந்தக் கொங்குநாட்டுக் கருவூரில் இருந்துகொண்டு ஆண்டுவந்தனர். இந்த ஆன்பொருநை ஆறுதான் இங்குப் 'பொருநை' என்று குறிப்பிடப்படுகிறது.

மேலைக் கடற்கரையில் இருந்த வஞ்சிநகரமும் இவனது மற்றொரு தலைநகர் எனலாம்.

#### கொடை
இவன் தன்னைப் பாடிய இப் புலவர்க்கு குன்றைச் சூழ்ந்திருக்கும் களிறுகளையும், பழக்கப்பட்ட பரிக்குதிரைகளையும், மன்றம் நிறைந்திருக்கும் ஆனிரைகளையும், விளைவைக் குவிக்கும் களத்துடன் கூடிய உழவர்களையும் பரிசிலாக நல்கினான்.

### செம்மொழித் தொடர்
* பகைப்புல மன்னர் = பகைநாட்டு மன்னர்
* நகைப்புல வாணர் = புலமையால் ஆடிப் பாடி நகைப்பூட்டி வாழ்பவர்கள்

### உவமை
கிணை என்னும் பறைக்கருவி ஆமை போல் இருக்குமாம். கிணையில் போர்த்தப்பட்டுள்ள தோல் ஆமையின் வயிறு போல வெண்மையாக இருக்குமாம்.

## நற்றிணை 387 சொல்லும் செய்தி
தோழி தலைமகளைத் தலைமகனுடன் அவன் ஊருக்குச் செல்ல ஆற்றுப்படுத்தும் பாடல் குறிஞ்சித்திணைப் பாடல் இது.
### மடன்மா
பனைமடலால் செய்த குதிரையை மடன்மா என்பர். அதனை இப்பாடல் 'உண்ணா நன்மா' என்று குறிப்பிட்டு மேலும் தெளிவுபடுத்துகிறது.தலைமகன் மடன்மா ஊர்ந்து வந்திருக்கிறான். இடுப்பில் கச்சு அணிந்திருக்கிறான் அந்தக் கச்சில் மணி கட்டப்பட்டிருக்கிறது. தலையில் எருக்கம்பூ மாலையைச் சூடியிருக்கிறான். அவனது பனைமடல் குதிரையைச் சூழ்ந்து ஊர்ச் சிறுவர்கள் வட்டமிட்டுக்கொண்டு வருகின்றனர். முழவு முழங்க ஊரே விழாக்கோலம் பூண்டுள்ளது. இவன் தன் குதிரைமேல் எழுதி வைத்திருக்கும் பெயரைப் பார்த்தவர் இவள் எம் ஊர்தான் என்கின்றனர். - எனவே அவனுடன் அவன் ஊருக்குச் செல் என்று தோழி தலைவியிடம் கூறுகிறாள்.

பகுப்பு:சங்கப் புலவர்கள்
துருத்தி

thumb|250px|குளிர் காய்வதற்கான கணப்புகளில் பயன்படும் கையில் வைத்து இயக்கும் துருத்தியின் பகுதிகளைக் காட்டும் வரைபடம்
**துருத்தி** (ஆங்கிலம்-Bellows)என்பது வளியை அழுத்தி கட்டுப்பாடான அளவில் ஒரு குறித்த இடத்தை நோக்கிச் செலுத்துவதற்காகப் பயன்படும் ஓர் அமைப்பு ஆகும். அடிப்படையில் இது, துளைவாய் ஒன்றைக் கொண்ட, கனவளவை மாற்றக்கூடிய ஒரு கொள்கலன் எனலாம். துருத்தியின் கனவளவைக் குறைக்கும்போது துளைவாயினூடாக வளி வெளியேறும். பொதுவாகத் துருத்திகளில் வளி உள்ளே செல்வதற்காகத் தனியான வழி இருக்கும். இதில் தடுக்கிதழ் பொருத்தப்பட்டிருப்பதனால், துருத்தியின் கனவளவைக் குறைக்கும்போது இவ்வழியாக வளி வெளியேறுவதில்லை. துருத்தி பல்வேறு துறைகளில் பல்வேறு தேவைகளுக்காகப் பயன்படுகின்றது. தொழில்துறைகளிலும், இசைத்துறையிலும் கூட பல்வேறு கருவிகளில் துருத்தி ஓர் உறுப்பாக உள்ளது.

## உலோகவியல்

இரும்பு போன்ற உலோகங்களை உருக்குதல், ஒட்டுதல் போன்ற செயற்பாடுகளுக்கு உயர்ந்த வெப்பநிலை தேவை. துருத்தி கண்டுபிடிக்கப்பட்ட பின்னரே இது சாத்தியமானது. துருத்திகள் எரிபொருளுக்குக் கூடுதலான வளியை வழங்கி அது எரியும் வேகத்தைக் கூட்டுவதன்மூலம் அதிக வெப்பத்தை உருவாக்க் உதவுகிறது.  

உலோகவியலில் பல்வேறு வகையான துருத்திகள் பயன்படுகின்றன.

* பெட்டித் துருத்தி - இது மரபுவழியாக ஆசியப் பகுதிகளில் பயன்பட்டு வருகின்றது. 
* பானைத் துருத்தி - இது பண்டை எகிப்தில் பயன்பட்டது.
* தாத்தாரா - காலால் இயக்கும் சப்பானியத் துருத்தி.
* அக்கோடியன் துருத்தி - மடிப்புடன் கூடிய பக்கங்களைக் கொண்ட இவ்வகைத் துருத்திகள் பல நூற்றாண்டுகளாக ஐரோப்பாவில் பயன்பட்டன.
* ஆடுதண்டுத் துருத்தி - இது 18 ஆம் நூற்றாண்டின் நடுப்பகுதியில் ஐரோப்பாவில் உருவாக்கப்பட்டது. எனினும், இரட்டைச் செயற்பாட்டுத் துருத்திகள் கிமு 3 ஆம் நூற்றாண்டளவில் ஹான் மன்னர் காலத்துச் சீனாவில் பயன்பட்டதாகத் தெரிகிறது.

பண்டைச் சீனக் கைப்பணியாளரான து சி என்பவர், வார்ப்பிரும்பைக் காய்ச்சியடிப்பதற்காக, நீர்ச் சில்லுகள் மூலம் நீர் ஆற்றலைப் பயன்படுத்தித் துருத்திகளை இயக்கியதாகத் தெரிகிறது. பண்டைக் கிரேக்கர்களும், பண்டைய ரோமர்களும் தேனிரும்புப் பாளங்களை உருவாக்கும் உலைகளில் துருத்திகளைப் பயன்படுத்தினர். தற்காலத்தில் ஊடாட்டத் துருத்திகளுக்குப் பதிலாகப் பெரும்பாலும் மின்னியக்கிகள் பொருத்தப்பட்ட காற்றூதிகளே பயன்படுகின்றன.

### ஈரறை உலைத் துருத்தி
பொதுவாகக் கொல்லர் உலைகளில் காற்று வழங்குவதற்குப் பயன்படும் துருத்திவகை இது. சீரான அளவில் காற்று வழங்கும் தன்மையைக் கொண்டுள்ளதாலேயே இது பெரிதும் விரும்பப்படுகிறது. இதன் அமைப்பு கணப்புத் துருத்திகளைப் போலவே இருந்தாலும், இதில் இரண்டு அறைகள் இருப்பது ஒரு வேறுபாடு ஆகும். மடிப்புப் பக்கங்களைக் கொண்ட துருத்தியறை நடுவில் பிரிதகடு ஒன்றினால் இரண்டாகப் பிரிக்கப்பட்டு இருக்கும். ஒரு அறைக்குள் செலுத்தப்படும் வளி மறு அறைக்குள் சென்று அங்கிருந்து சீராக வெளியேறுமாறு வடிவமைப்புச் செய்யப்பட்டு இருக்கும்.

பகுப்பு:கையாற்றல் கருவிகள்
இந்திய மாநிலங்களின் தலைநகரங்களும் ஒன்றியப் பகுதிகளின் தலைநகரங்களும்

இந்தியா இருபத்தி எட்டு மாநிலங்கள் மற்றும் எட்டு யூனியன் பிரதேசங்களாக (UTs) பிரிக்கப்பட்டுள்ளது. யூனியன் பிரதேசங்கள் மத்திய அரசால் நிர்வகிக்கப்படும் மேலும் அவர்களின் சொந்த அரசாங்கத்தையும் கொண்டிருக்கின்றன.  மூன்று யூனியன் பிரதேசங்கள்,சம்மு காசுமீர் , தில்லி தேசிய தலைநகரப் பிரதேசம் மற்றும் புதுச்சேரிக்கு தங்கள் சொந்த சட்டமன்றங்கள் இருக்கின்றன. 1956-இல், மாநிலங்கள் மறுசீரமைப்புச் சட்டத்தின் கீழ், மொழிவாரியாக மாநிலங்கள் மறுசீரமைக்கப்பட்டன. அதன் பிறகு அவற்றின் அமைப்பு பெரிய அளவில் மாறாமல் உள்ளது. ஒவ்வொரு மாநிலம் அல்லது யூனியன் பிரதேசம் மேலும் நிர்வாக மாவட்டங்களாக பிரிக்கப்பட்டுள்ளது.
மாநில மற்றும் யூனியன் பிரதேசங்கள், நிர்வாக சட்டம் மற்றும் நீதித்துறை தலைநகரங்களில் அடிப்படையில் பிரிக்கப்பட்டு உள்ளன.

இமாச்சலப் பிரதேசம் , கருநாடகம் , மகாராட்டிரம் மற்றும் உத்தராகண்டம் ஆகிய மூன்று மாநிலங்களின் சட்டமன்றங்கள் கோடை மற்றும் குளிர்கால அமர்வுகளுக்காக வெவ்வேறு தலைநகரங்களில் கூடுகின்றன. இலடாக்கு அதன் நிர்வாக தலைநகரங்களாக லே மற்றும் கார்கில் இரண்டையும் கொண்டுள்ளது.

## மாநிலங்களின் தலைநகரங்களும் ஒன்றியப் பகுதிகளின் தலைநகரங்களும்

மாநில மற்றும் யூனியன் பிரதேச தலைநகரங்கள் நிர்வாக, சட்டமன்ற மற்றும் நீதித்துறை தலைநகரங்களின்படி வரிசைப்படுத்தப்படுகின்றன. நிர்வாக தலைநகரம் என்பது நிர்வாக அரசு அலுவலகங்கள் அமைந்துள்ள இடம்.

## குறிப்புகள்

## மூலம்
* 
* 
* 


தலைநகரம்
பகுப்பு:இந்திய நகரங்களின் பட்டியல்கள்
யூடிஎஃப்ஜே-39546284

**யூடிஎஃப்ஜே-39546284** (*UDFj-39546284*) என்பது 13.2 பில்லியன் ஆண்டுகளுக்கு முன்னர் இருந்த ஒரு விண்மீன் பேரடை ஆகும். இது பெரு வெடிப்புக்கு 480 மில்லியன் ஆண்டுகளுக்குப் பின்னர் தோன்றியதாகக் கணக்கிடப்பட்டுள்ளது. 2011, சனவரி 26 ஆம் நாள் வரை கண்டுபிடிக்கப்பட்ட பேரடைகளுள் இதுவே மிகப் பழமையானதாகும். நாசாவின் ஹபிள் விண்வெளித் தொலைநோக்கி மூலம் அவதானிக்கப்பட்ட  இப்பேரடையின் சிவப்புவரி இடப்பெயர்வு (z) ~10 ஆகும். ஆனாலும், முன்னர் கண்டுபிடிக்கப்பட்ட யூடிஎஃப்வை-38135539 என்ற பேரடை போன்று யூடிஎஃப்ஜே-39546284 என்ற இப்பேரடை நிறமாலை மூலம் இன்னும் உறுதிப்படுத்தப்படவில்லை.

thumb|left|UDFj-39546284
ஒப்பீட்டளவில் மிகச் சிறிய காலப்பகுதியில் பேரடைகளின் எண்ணிக்கை வளர்ந்து வந்துள்ளமை இக்கண்டுபிடிப்பின் மூலம் அறியப்பட்டுள்ளது. பெரு வெடிப்புக்குப் பின்னர் 500 மில்லியன் ஆண்டுகளாக ஒரு பேரடையே இருந்துள்ளது. அதற்குப் பின்னர் 150 மில்லியன் ஆண்டுகளில் 10 பேரடைகள் உருவாயின. இது 100 மில்லியன் ஆண்டுகளில் இரட்டிப்பாகியது.

## மேலும் பார்க்க
* மீள் அயனாக்கல் (Reionization)

## மேற்கோள்கள்

* UDFj-39546284 on WikiSky

 

பகுப்பு:விண்மீன் பேரடைகள்
பகுப்பு:2011 இல் அறிவியல்
வாளி

thumb|right|230px|ஒரு வாளியின் வடிவமைப்பு
**வாளி** (bucket), (pail)  என்பது ஒரு வீட்டு உபகரணமாகும். இது கிணற்றில் இருந்து தண்ணீர் அள்ளுவதற்கு பயன்படும் ஒரு சாதனமாகும். அதனைத் தவிர வேறு பலவேறு வீட்டுத்தேவைகளுக்கும் இந்த வாளி பயன்படுகிறது. அநேகமாக வீட்டுக்குள் தண்ணீர் குழாய் இல்லாத வீடுகளில் இதன் பயன்பாடு முக்கியமானதாகும். இலங்கை வாழ் தமிழர் மத்தியில் இந்த "வாளி" எனும் சொல்லின் பயன்பாடும் வரலாற்றில் மறக்க முடியாத ஒன்றாகும்.

## உருவ அமைப்பு
இதன் உருவ அமைப்பு உருளைவடிவானதாக இருக்கும். அதேவேளை இந்த உருளை வடிவமைப்பின் மேல் புறம் அகன்றும், கீழ் அடிப்பகுதி ஒடுங்கியும் காணப்படும். அத்துடன் உருளைவடிவான அடிப்பகுதியில் இந்த வாளியை கீழே வைப்பதற்கு ஏதுவாக ஒரு வளையமும் பொருத்தப்பட்டிருக்கும்.

## வரலாறு
மக்கள் வாளி பயன்படுத்தத் தொடங்கியக் காலங்களில் ஆரம்பத்தில் வெண்கலத்திலேயே இருந்ததாக அறியப்படுகிறது. அதன்பின்னர் இரும்பு வாளிகள் அறிமுகமாகியன. இவை கடும் கணமானதாகவும் அதேவேளை நீண்ட காலம் பயன்படுத்தக் கூடியதாகவும் இருந்தன. தற்போது இந்த இரும்பு வாளிகளை காண்பது அரிதாக வருகிறது. அதன் பின்னரான காலங்களில் கனமற்ற அதேவேளை இலகுவான வாளிகள் அறிமுகமாகின. அவற்றை பேச்சு வழக்கில் "தகர வாளி" என அழைப்பர். இத்தகர வாளிகள் இரும்பு வாளிகளுடன் ஒப்பிடும் போது அதிகம் காலம் உழைக்கக்கூடியதாக இல்லை. 

## நெகிழி வாளி
தற்காலத்திலும் இந்த தகரவாளிகளின் பயன்பாடு ஒரு சில நாடுகளில் காணப்பட்டாலும். நெகிழிகளில் வடிவமைக்கப்பட்ட வாளிகள் பெருகியுள்ளன. இருப்பினும் இந்த தற்கால நெகிழியில் அமைக்கப்பட்ட வாளிகளை, இலங்கை மக்கள் "வாளி" என்று பெரும்பாலும் அழைப்பதில்லை. அவற்றை "பிளாஸ்டிக் வாளி" அல்லது ஆங்கில பெயர்க்கொண்டு "பக்கெட்" என்றே அழைக்கின்றனர். அதேவேளை இந்த தற்கால நெகிழி வாளிகள் கிணற்றில் இருந்து தண்ணீர் அள்ளுவது போன்ற பயன்பாடுகளுக்கு ஏற்றதாக இல்லையென்பது குறிப்பிடத்தக்கது.

## யாழ்ப்பாணத்தில் வாளி
யாழ்ப்பாண மக்களின் வாழ்வியலோடு ஒன்றிவிட்ட ஒன்று துலா கிணறும் ஆகும். இந்த துலா கிணறுகளில் இருந்து நீரை அள்ளுவதற்கும், குளிப்பதற்கும் இந்த வாளியின் பயன்பாடு பிரதானமானதாகும்.

## சிங்களவர் வாளியும் தமிழ் இனவழிப்பும்
இலங்கையில் சிங்களவர் "வாளி" என்பதை "பால்திய" (Baldhiya) என்றே அழைப்பர். தமிழர் "வாளி" என்றே அழைப்பர். அதுவும் சிங்களம் பேசத் தெறிந்த தமிழர்களுக்கும் உச்சரிப்பில் "வாளி" அல்லது "வாளிய" என்றே ஒலிப்புக்கு வரும். (விதிவிலக்காக ஒரு சிலர் இருந்திருக்கலாம்) இதனை அறிந்து வைத்திருந்த சிங்களவர்கள், 1977 மற்றும் 1983 ஆம் ஆண்டுகளில் தமிழர்கள் மீது கட்டவிழ்த்து விடப்பட்ட இனக்கலவரங்களின் போது, தமிழர் என சந்தேகிக்கும் நபர்களை, சிங்களத்தில் **Baldhiya** என்று கூறும்படி கேட்பதும், தமிழர்களால் இந்த ஒலிப்புக்கு அமைவாக அச்சொல் வராததாலும் தமிழர்கள் எளிதாக இனங்காணப்பட்டுவிடுவர். இவ்வாறானவர்களை சிங்களக் காடையர்கள் அடித்தும் வெட்டியும் வாகனங்களில் உள்ளே வைத்து கதவை மூடிவிட்டு மண்ணெண்ணெய் இட்டு கொளுத்தியதுமான நிகழ்வுகள் ஏராளம் உள்ளன. இந்த "பால்திய" எனும் சொல்லை சொல்லச்சொல்லி கொல்லப்பட்டவர்கள் நூற்றுக்கணக்கில் உள்ளனர். குறிப்பாக கொழும்பு மற்றும் அதனை அண்டியப் பகுதிகளில். இந்த நிகழ்வுகளும் இந்த "வாளி" எனும் சொல்லும் இலங்கை தமிழர் வரலாற்றில் மறக்க முடியாத ஒன்றாகும். இவ்வாறான நிகழ்வுகள் இலங்கையில் தமிழ் இளைஞர்கள் ஆயிதவழி போராட்டங்களில் ஈடுப்படத் தூண்டியதற்கான காரணங்களில் ஒன்றும் ஆகும்.

## மேற்கோள்கள்

பகுப்பு:வீட்டு உபகரணங்கள்
பகுப்பு:கொள்கலன்கள்
வேலையற்ற மீட்சி

**வேலையற்ற மீட்சி** (jobless recovery) அல்லது **வேலையற்ற வளர்ச்சி** (jobless growth) எனும் பொருளாதாரவியல் தோற்றப்பாடு பொருளாதாரவியல் வளர்ச்சி ஏற்படும் அதே வேளையில் வேலைவாய்ப்புகள் குறைவதைக் குறிக்கிறது. இப்பொருள் தரும் 
ஆங்கிலச் சொல் முதன் முதலில் நியூயார்க் டைம்சு நாளிதழில் 1930களில் பயன்படுத்தப்பட்டது.

## காரணங்கள்
சிலர் தானியங்கிகளின் வரவால் உற்பத்தி அதிகரித்து மனித உழைப்பின் தேவை குறைந்தது என்று கருதுகின்றனர். சிலரோ தொழிலாளர் சந்தையில் ஏற்படும் அமைப்பு ரீதியிலான மாறுதல்களே இதற்குக் காரணமென வாதிடுகின்றனர்.

பகுப்பு:பொருளியல்
இந்தியாவின் மாநில மற்றும் பிரதேச குறியீடுகள்

இது **இந்தியாவின் மாநில மற்றும் ஆட்சிப் பகுதிகளின் இரண்டெழுத்து குறியீடுகள்** கொண்ட பட்டியல்.

thumb|346x346px|இந்தியாவின் 28 மாநிலங்கள் மற்றும் 8 பிரதேசங்கள்





பகுப்பு:இந்திய மாநிலங்கள் தொடர்பான பட்டியல்கள்
இலங்கையில் புழக்கத்திலுள்ள நாணயத்தாள்கள்

**[[இலங்கை]]யில் புழக்கத்திலுள்ள நாணயத்தாள்கள்** ரூபாய் 5, ரூபாய் 10, ரூபாய் 50, ரூபாய் 100, ரூபாய் 200, ரூபாய் 500, ரூபாய் 1000, ரூபாய் 2000 ஆகியனவாகும். ரூபாய் 5 நாணயத்தாள் மிகவும் அருகிவிட்டது. இலங்கையில் முதற்தடவையாக 5000 ரூபாய் நாணயத்தாளையும், புதிய நாணயத்தாள் தொடரையும்  2011, பெப்ரவரி 4 இல் இலங்கை மத்திய வங்கி வெளியிடுவதற்கு அட்டவணையிட்டுள்ளது. 

## நாணயத்தாள்களின் பண்புகள்
இலங்கையில் பெப்ரவரி 4ம் திகதி வெளிவரவுள்ள 5000, 1000, 500, 100, 50, 20 ரூபாய் நாணயத்தாள் தொடர்கள் அபிவிருத்தி, சுபீட்சம் மற்றும் இலங்கையின் நடனக் கலைஞர்கள் என்ற தொனிப்பொருளையும் இலங்கையில் காணப்படக்கூடிய பறவைகள் மற்றும் வண்ணத்துப்பூச்சிகள் போன்றவற்றையும் முக்கியப் பண்புகளாகக் கொண்டுள்ளது.

### நீர்வரி அடையாளம்
ஒவ்வொரு நாணயத்தாளினதும் நீர்வரி அடையாளமாக வெவ்வேறுபட்ட உள்ளூர் பறவைகளின் தோற்றம் காணப்படுவதுடன், இதே பறவையே தாளிலும் பொறிக்கப்பட்டிருக்கிறது. மேலும் பெறுமதி தெளிவான நீர்வரி அடையாளமாக இலக்கங்களில் நிலைக்குத்தாகக் காணப்படுகின்றது.

### மேலதிகமான சிறிய எழுத்துரை
மிக நெருக்கமாகப் பார்க்கும்போது இலங்கை மத்திய வங்கி மற்றும் பெறுமதி என்பவற்றை பார்க்கக்கூடியதாயிருக்கும்.

### பாதுகாப்பு நூல்
பாதுகாப்பு நூல்கள் நாணயத்தாள் ஒவ்வொன்றிற்குமிடையில் வேறுபடுகின்றதுடன், இ. ம. வங்கி என்ற எழுத்துக்களும் பெறுமதியும் அதில் காணப்படுகின்றன. உதாரணம்: ரூ. 20, ரூ. 100.

சிவப்பிலிருந்து பச்சைக்கு மாற்றமடைகின்ற விதத்தில் யன்னல் வடிவில் காணப்படும் ஸ்டார் குறோமின் அகலம் ரூ. 5,000, ரூ. 1,000 மற்றும் ரூ. 500 நாணயத்தாள்களில் முறையே 3. மி.மீ, 2.5 மி.மீ, 2 மி.மீ ஆகக் காணப்படுகின்றது. ரூ.100, ரூ.50 மற்றும் ரூ. 20 தாள்களிலுள்ள நூலானது நாணயத்தாள்களில் பதிக்கப்பட்டிருக்கிறது.

### மூலைக் கல்
மூலைக்கல் நீர்வரி அடையாளமானது நாணயத்தாளின் ஒவ்வொரு மூலைகளிலுமுள்ள மூலை விட்டச் சட்டங்களின் வடிவில் காணப்படுகிறது.

### வெளிச்சத்தினூடாகப் பார்த்தல்
தாளினை வெளிச்சத்தில் பிடித்துப் பார்க்கும்போது தாளின் முன்பக்கத்திலும் பின்பக்கத்திலும் உள்ள பெறுமதி இலக்கங்கள் ஒன்றுடன் ஒன்று கச்சிதமக பொருந்துவதைக் காணமுடியும்.

### மேலதிகமான சிறிய எழுத்துரை
மிக நெருக்கமாகப் பார்க்கும்போது இலங்கை மத்திய வங்கி மற்றும் பெறுமதி என்பவற்றை பார்க்கக்கூடியதாயிருக்கும்.

### பார்வையற்றவர்களும் அறியக்கூடிய பண்பு
பார்வை பாதிக்கப்பட்டவர்களும் நாணயத்தாளின் பெறுமதியினைத் தெரிந்துகொள்ள உதவும் விதத்தில் நாணயத்தாளின் இடது பக்கத்தில் காணப்படும் நாணயத்தாளின் பெறுமதிக்கேற்ப அதிகரித்துச் செல்லும் விதத்தில் நெருக்கமான முறையில் புள்ளிகள் நிலைக்குத்தாக அச்சடிக்கப்பட்டிருக்கின்றன. (ரூ.20 நாணயத் தாளுக்கு ஒரு புள்ளி என்ற அடிப்படையில்)

### மேற்கிளம்பிய அச்சிடல் பரப்பு
தாளின் குறுக்குப் பக்கமாக விரல்களை ஓட்டுவதன் மூலம் மேற்கிளம்பிய அச்சிடல் பகுதியொன்றை உணரமுடியும். (உதாரணம்: மத்திய வங்கியின் பெயர், தொட்டறியக்கூடிய நாடா வடிவிலான ஒரு பகுதி, மத்தியிலுள்ள பிம்பம் போன்றன.)

## மேலும் காண்க
*இலங்கை ரூபாய்

## வெளி இணைப்புகள்
* இலங்கை மத்திய வங்கி

பகுப்பு:ஆசிய நாணயங்கள்
ரூபாய்
ரூபாய்
கருமுட்டை தானம்

சில பெண்களுக்கு அண்டம் எனப்படும் கருமுட்டை சரியான வளர்ச்சியடையாமையால் கருதரிக்கும் வாய்ப்பில்லாமல் போகிறது. அதற்காக சோதனைக்குழாய் முறையால் கருவாக்கம் செய்ய கருமுட்டை தேவைப்படுகிறது. இந்த கருமுட்டைகளை தானமாக பெருவது **கருமுட்டை தானம்** (*Egg donation*) எனப்படுகிறது.

இந்த தானம் பெரும்பாலும் சினைப்பை முழுவதுமாக பாதிக்கப்பட்ட நிலையில் இருக்கும் பெண்களுக்காகவும், கருமுட்டை உருவாகாத நிலையை அடையாமல் சிதைந்து போகும் நிலையில் இருப்பவர்களுக்காகவும் பெறப்படுகிறது.

## மேற்கோள்கள்

பகுப்பு:பாலியல்
பகுப்பு:உயிரணுவியல்
துருவ தாளம்

**துருவ தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று. இத்தாள வகையில் லகு, திருதம், லகு, லகு என்னும் ஒழுங்கில் உறுப்புக்கள் அமைந்துள்ளன.

## வகைகள்
உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன. லகுவில் ஏற்படக்கூடிய இவ்வைந்து வேறுபாடுகளினால், துருவ தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:

# திஸ்ரசாதி துருவ தாளம்
# சதுஸ்ரசாதி துருவதாளம்
# கண்டசாதி துருவ தாளம்
# மிஸ்ரசாதி துருவ தாளம்
# சங்கீர்ணசாதி துருவ தாளம்

### திஸ்ரசாதி துருவ தாளம்
இத்தாளம் **மணி'' எனப்பெயர் பெறும். இதன் உறுப்புக்கள் பின்வருமாறு அமையும்:

* திஸ்ர லகு (ஒரு தட்டு, இரண்டு விரல் எண்ணிக்கைகள்)
* திருதம் (ஒரு தட்டு, ஒரு வீச்சு)
* திஸ்ர லகு (ஒரு தட்டு, இரண்டு விரல் எண்ணிக்கைகள்) 
* திஸ்ர லகு (ஒரு தட்டு, இரண்டு விரல் எண்ணிக்கைகள்)

===சதுஸ்ரசாதி துருவ தாளம்===
இத்தாளத்துக்கு **சிறீகரம்** என்று பெயர். இதன் உறுப்புக்கள் பின்வருமாறு அமையும்:

* சதுஸ்ர லகு (ஒரு தட்டு, மூன்று விரல் எண்ணிக்கைகள்)
* திருதம் (ஒரு தட்டு, ஒரு வீச்சு)
* சதுஸ்ர லகு (ஒரு தட்டு, மூன்று விரல் எண்ணிக்கைகள்)
* சதுஸ்ர லகு (ஒரு தட்டு, மூன்று விரல் எண்ணிக்கைகள்)

===கண்டசாதி துருவ தாளம்===
இது **பிராமணம்** எனப்படும். இதன் உறுப்புக்கள் பின்வருமாறு அமையும்:

* கண்ட லகு (ஒரு தட்டு, நான்கு விரல் எண்ணிக்கைகள்)
* திருதம் (ஒரு தட்டு, ஒரு வீச்சு)
* கண்ட லகு (ஒரு தட்டு, நான்கு விரல் எண்ணிக்கைகள்)
* கண்ட லகு (ஒரு தட்டு, நான்கு விரல் எண்ணிக்கைகள்)

===மிஸ்ரசாதி துருவ தாளம்===
இதற்கு **பூர்ணம்** என்று பெயர். இதன் உறுப்புக்கள் பின்வருமாறு அமையும்:

* மிஸ்ர லகு (ஒரு தட்டு, ஆறு விரல் எண்ணிக்கைகள்)
* திருதம் (ஒரு தட்டு, ஒரு வீச்சு)
* மிஸ்ர லகு (ஒரு தட்டு, ஆறு விரல் எண்ணிக்கைகள்)
* மிஸ்ர லகு (ஒரு தட்டு, ஆறு விரல் எண்ணிக்கைகள்)

===சங்கீர்ணசாதி துருவ தாளம்===
இதற்கு **புவனம்''' என்று பெயர். இதன் உறுப்புக்கள் பின்வருமாறு அமையும்:

* சங்கீர்ண லகு (ஒரு தட்டு, எட்டு விரல் எண்ணிக்கைகள்)
* திருதம் (ஒரு தட்டு, ஒரு வீச்சு)
* சங்கீர்ண லகு (ஒரு தட்டு, எட்டு விரல் எண்ணிக்கைகள்)
* சங்கீர்ண லகு (ஒரு தட்டு, எட்டு விரல் எண்ணிக்கைகள்)

பகுப்பு:தாளங்கள்
மனித உயிரணு

*மனித ஆண் உயிரணு - விந்து.
*மனித பெண் உயிரணு - கருமுட்டை.
ஜத்தீந்திர நாத் தாஸ்

**ஜத்தின் தாஸ்** *(Jatin Das)* என்று அறியப்படும் **ஜதீந்திர நாத் தாஸ்** *(Jatindra Nath Das)* (27 அக்டோபர் 1904 - 13 செப்டம்பர் 1929) என்பவர் ஒரு புரட்சிகர இந்திய விடுதலை வீரர் ஆவார். இலாகூர் சிறையில் இவர் 63 நாட்கள் உண்ணா நோன்பிருந்து இறந்தது இந்தியாவில் பெரும் தாக்கத்தை ஏற்படுத்தியது. இந்திய விடுதலைக்கு முன்னர் சாகும் வரை உண்ணாவிரதம் இருந்து உயிர் விட்டவர் ஜட்டின் தாஸ் ஒருவரே.

கொல்கத்தாவில் பிறந்த ஜத்தின் தாஸ் அனுசீலன் சமிதி எனும் புரட்சிகர அமைப்பில் இணைந்தார். 1921 ஆம் ஆண்டு அண்ணல் காந்தியாரின் ஒத்துழையாமை இயக்கத்தில் பங்கேற்றார்.

1925 ஆம் ஆண்டு நவம்பர் மாதம் இவர் கொல்கத்தா வித்யாசாகர் கல்லூரியில் இவர் இளங்கலைப் பட்டப்படிப்பு பயின்று கொண்டிருந்த வேளையில் அரசியல் நடவடிக்கைகளுக்காகக் கைது செய்யப்பட்டு மைமன்சிங் நடுவண் சிறையில் அடைக்கப்பட்டார். கைதிகளை மோசமான நிலையில் நடத்துவதை எதிர்த்து இவர் உண்ணாவிரதம் இருந்தார். இருபது நாட்களுக்குப் பின் சிறைக் கண்காணிப்பாளர் மன்னிப்புக் கேட்டதும் உண்ணாவிரதத்தைக் கைவிட்டார்.

1929 சூன் 14 ஆம் நாள் தனது புரட்சிகர நடவடிக்கைகளுக்காகக் கைது செய்யப்பட்ட இவர் இலாகூர் சிறையில் அடைக்கப்பட்டார்.

## சாகும் வரை உண்ணாவிரதம்
இலாகூர் சிறையில் ஆங்கிலேயக் கைதிகளுக்கு அனைத்து வசதியும் செய்து தரப்பட்டது. இந்தியக் கைதிகளோ இழிநிலைக்குத் தள்ளப்பட்டனர். கந்தல் உடையும் கழிவு உணவும் அவர்களுக்குத் தரப்பட்டது. சமையல் அறையோ கரப்பான் பூச்சிகளும் எலிகளும் நிறைந்த இடமாயிருந்தது. இந்நிலைக்கு எதிராக ஜத்தின் தாஸ் இன்னும் சில போராளிகளுடன் இணைந்து 1929 ஆம் ஆண்டு சூலை 13 ஆம் நாள் சாகும் வரை உண்ணா நோன்பைத் துவக்கினார்.  சிறைக் கண்காணிப்பாளர் இவர்களை அடித்து, உதைத்து தண்ணீர் தர மறுத்து துன்புறுத்தினார். வலுக்கட்டாயமாக வாயில் உணவைத் திணித்தார். ஆனால் தாஸ் உண்ண மறுத்து விட்டார். 63 நாட்கள் தொடர்ந்த இந்தப் போராட்டம் ஜத்தின் தாசின் மரணத்தால் முடிவுற்றது. செப்டம்பர் 13 ஆம் நாள் ஜத்தின் தாஸ் உயிர் நீத்தார். இலாகூரிலிருந்து கொல்கத்தாவிற்கு ஜத்தின் தாசின் உடல் எடுத்துச் செல்லப்பட்ட வழிநெடுகிலும் ஆயிரக்கணக்கான மக்கள் கூட்டங் கூட்டமாய்க் கூடி வந்து இவருக்கு மரியாதை செலுத்தனர். கொல்கத்தாவில் சுடுகாட்டை நோக்கி இரண்டு மைல் நீளத்திற்கு ஊர்வலமாய் மக்கள் திரண்டனர்.

## அஞ்சல்தலை
இவரின் ஐம்பதாம் ஆண்டு நினைவு நாளான 1979 செப்டம்பர் 13 ஆம் நாளிலில் இந்திய அரசு இவரது உருவம் பொறித்த அஞ்சல் தலையொன்றை வெளியிட்டது.

## மேற்கோள்கள்கள்

## வெளியிணைப்புகள்
*இந்திய அஞ்சல் கட்டுரை 
*T டெய்லிபயோனீர் இதழ் கட்டுரை

பகுப்பு:1904 பிறப்புகள்
பகுப்பு:1929 இறப்புகள்
பகுப்பு:உண்ணாநோன்பிருந்து இறந்தவர்கள்
பகுப்பு:இந்திய விடுதலைப் போராட்ட வீரர்கள்
பகுப்பு:இந்தியப் புரட்சியாளர்கள்
பகுப்பு:வங்காள மக்கள்
விந்து

**விந்தணு** அல்லது **விந்து** (*Sperm*) என்பது ஆண் இனப்பெருக்க அணு. Sperm என்ற வார்த்தை கிரேக்கத்தின் ஸ்பெர்மா(σπέρμα) என்ற வார்த்தையிலிருந்து உருவானது. இதற்கு கிரேக்கத்தில் விதை என்று பொருள். விந்தணுக்கள் விதைப்பைகளில் சேமிக்கப்பட்டாலும், PROSTATE GLAND -லிருந்து வரும் திரவம் 98 விழுக்காடும், விந்தணுக்கள் 2 விழுக்காடும் இருக்கும். விந்தணுக்கள் விந்தகங்களில் உற்பத்தியாகும். பின்பு ஆண்குறியில் இருக்கும் விந்துகொள்பையில் இந்த விந்தணுக்கள் சேகரிக்கப்படுகின்றன.

விந்தணுவிற்கு தலை, உடல், வால் என மூன்று பகுதிகள் உள்ளன. இந்த வால் பகுதியானது, பெண்ணின் இனப்பெருக்க உறுப்பினுள் நீந்திச் சென்று முட்டையுடன் கருக்கட்ட உதவுகிறது. கருக்கட்டலின்போது, ஒருமடிய நிலையிலுள்ள ஆணின் விந்தணுவில் உள்ள 23 நிறப்புரிகள்/குரோமோசோம்கள், ஒருமடிய நிலையிலுள்ள பெண்ணின் முட்டையிலுள்ள 23 நிறப்புரிகள்/குரோமோசோம்களுடன் இணைந்து இருமடிய நிலையுள்ள கருவை உருவாக்குகின்றது.

## சில தகவல்கள்
* ஒரு விந்து தள்ளலில் வெளியேற்றப்படும் விந்துப் பாய்மத்தின் சராசரி அளவு: 2 முதல் 6 மில்லி லிட்டர்
* வாழ்நாளில் ஒரு மனிதன் விந்துப் பாய்ச்சும் தடவைகளின் சராசரி எண்ணிக்கை: 5,000
* வாழ்நாளில் மொத்த விந்துப் பாய்மப் பாய்ச்சல்: 17 லிட்டர்
* ஒரு தேக்கரண்டி விந்துப் பாய்மத்தின் கலோரிப் பெறுமானம்: 7
* புணர்ச்சிப் பரவசநிலையின் சராசரி நேரம்: 4 நொடிகள்
* ஓர் ஆரோக்கியமான ஆணின் விந்துதள்ளலில் வெளியேற்றப்படும் விந்துக்கலங்களின் சராசரி எண்ணிக்கை: 40 முதல் 600 மில்லியன்
* ஒரு விந்து முட்டையுடன் கருக்கட்டப் பயணிக்கும் தூரம்: 7.5-10 செ.மீ.
* விந்து ஆயுட்காலம்: உருவாக்கத்திலிருந்து பாய்ச்சப்படும்வரை 2.5 மாதங்கள்
* பாய்ச்சப்பட்ட விந்தின் ஆயுட்காலம்: 30 நொடிகளிலிருந்து ஆறு நாட்கள் வரை (கிடைக்கும் சூழலைப் பொறுத்தது)

## மேற்கோள்கள்

## வெளி இணைப்புகள்
*எந்த வயது விந்தணுக்கள் குழந்தை பெற ஏற்றவை?

பகுப்பு:பாலியல்
பகுப்பு:உயிரணுவியல்
பகுப்பு:ஆண் இனப்பெருக்கத் தொகுதி
திருமுழுக்கு வழிபாடு

**திருமுழுக்கு வழிபாடு** என்பது தெய்வத் திருமேனிகளைப் (சிலை) பூசிக்கும் முறைகளுள் ஒன்றாகும். இது அபிசேகம் என்று வடமொழியில் குறிப்பிடப்படுகிறது. பால், புனித நீர், தயிர், தேன், சந்தனம், எண்ணெய், நெய், மஞ்சள், இளநீர், திருநீறு உள்ளிட்ட பல பொருட்களைக் கொண்டு திருமுழுக்கு வழிபாடு செய்வர். ஒவ்வொரு பொருளைக் கொண்டு திருமுழுக்கு செய்வதற்கும் ஒவ்வொரு பலன் உள்ளதாகக் கருதப்படுகிறது. 

## பொருட்கள்
# பால்
# நெய்
# தயிர்
# தேன்
# இளநீர்
# கரும்புச்சாறு
# பஞ்சாமிர்தம்
# எலுமிச்சை சாறு
# சந்தனம்
# பன்னீர்
# மஞ்சள்
# மலர்கள்
# அரிசி மாவு
# சாதம்
# வில்வம் (சிவனுக்கு விசேடம்)
# தண்ணீர்

ஒவ்வொரு பொருளால் திருமுழுக்கு செய்வதாலும் சில குறிப்பிட்ட பலனுண்டு என்பது நம்பிக்கை.

## மேற்கோள்கள்

பகுப்பு:இந்து சமய வழிபாடுகள்
குறுங்குடி மருதனார்

**குறுங்குடி மருதனார்** சங்ககாலப் புலவர்களில் ஒருவர். மாங்குடி மருதனாரைப் போல இவர் ஊரால் அடையாளம் காட்டப்பட்ட புலவர். சங்கநூல் தொகுப்பில் இவரது பாடல்கள் இரண்டு உள்ளன. அகநானூறு 4, குறுந்தொகை 344 ஆகியவை அவை.

## பாடல் தரும் செய்திகள்
### அகம் 4
இந்தப் பாடல் தலைவியும் தோழியும் பேசிக்கொள்வதாக அமைந்துள்ளது.
* கருணை உள்ளம்
:இந்தப் பாடல் கருணை உள்ளத்துக்கு எடுத்துக்காட்டாகப் பலராலும் மேற்கோள் காட்டப்படும் பாடல்களில் ஒன்று. வேந்தன் இட்ட பணியை நிறைவேற்றிய பின்னர் தலைவன் தன் மனைவியை நினைத்துக்கொண்டு தேரில் இல்லம் மீள்கிறான். தேரை இழுத்துவரும் குதிரையின் கழுத்தில் கட்டப்பட்டிருக்கும் மணியின் நாக்கு அசையாமல் கட்டிவைத்துக்கொண்டு தேரை ஓட்டிவருகிறான். மணியின் ஒலி கேட்டால் பூவில் தேன் உண்ணும் வண்டுகளுக்கு இடையூறு நேரும் என்று எண்ணி அப்படிச் செய்கிறான்.
* உறந்தை
:உறையூருக்குக் கிழக்குப் பக்கத்தில் நெடும்பெரும் குன்றம் ஒன்று இருந்தது. (அது இக்காலத்தில் உச்சிப்பிள்ளையார் கோயில் மலை) இதில் பூக்கும் காந்தள் மலர் போலத் தலைவியின் மேனி மணந்ததாகக் கூறப்படுகிறது. 
* கார்காலத்தில் பூக்கும் பூக்கள்
: முல்லை, இல்லம், கொன்றை ஆகியவை கார்காலத்தில் பூக்கும் பூக்கள். இதனை மேய்ந்துகொண்டு இரலைமான் துள்ளி விளையாடும்.

### குறுந்தொகை 344
:தலைவன் பிரிந்து சென்றதைத் தலைவி பொறுத்துக்கொள்ள வேண்டும் என்று தோழி தலைவிக்குச் சொன்னாள். தலைவி தன்னால் பொறுத்துக்கொள்ள இயலவில்லை என்கிறாள்.

:பனிக்காலம். குளிர்ந்த சாரல் காற்று. காளையோடு சேர்ந்திருக்கும் பசு தன் பால்வாய்க் கன்றை எண்ணிக்கொண்டு ஊருக்கு மீளும் மாலை வேளை. பொருள் தேடச் சென்ற அவர் இன்னும் வரவில்லையே! - என்கிறாள் தலைவி.

## அடிக்குறிப்பு

பகுப்பு:சங்கப் புலவர்கள்
மீனவர் விபத்துக் குழு காப்புறுதித் திட்டம்

இந்திய அரசு மற்றும் தமிழ்நாடு அரசு என இரண்டு அரசுகளும் இணைந்து தமிழ்நாட்டில் மீனவர் விபத்துக் குழு காப்புறுதித் திட்டத்தைச் செயல்படுத்துகின்றன. இத்திட்டத்திற்கான காப்புறுதி பிரிமியத் தொகையாக ஒரு மீனவருக்கு (தலா ரூ.7/- வீதம்) ஆண்டுக்கு ரூ.14/-வீதம் செலுத்துகிறது. இத்திட்டத்தின் கீழ், மீனவர் விபத்தில் இறந்தால் அல்லது முழுவதும் நிவர்த்தி செய்ய இயலாத முழு ஊனமடைந்தால் ரூ.50,000/-ம், பகுதி ஊனமடைந்தால் ரூ.25,000/-ம் காப்பீட்டுத் தொகையாக வழங்கப்படுகிறது.

## பயன் பெறுவதற்கான தகுதிகள்
# தமிழ்நாட்டிலுள்ள மீனவர் கூட்டுறவு சங்கத்தில் உறுப்பினராக இருக்கவேண்டும்.
# முழுநேர கடல் மீன்பிடிப்பில் ஈடுபட்டிருக்கவேண்டும்.

## விண்ணப்பப் படிவம்

இந்தத் திட்டத்திற்கான விண்ணப்பப் படிவங்களை மாவட்ட மீன்துறை உதவி இயக்குநர் (கடல் வளம்), மாவட்ட மீன்துறை உதவி இயக்குநர் (உள்நாட்டு வளம்), மீன்துறை உதவி இயக்குநர் (நீர் வாழ் உயிரின வளர்ப்பு), மாவட்ட மீன்துறை உதவி இயக்குநர் (விரிவாக்கம் மற்றும் பயிற்சி)ஆகிய ஏதாவதொரு அலுவலகத்தில் பெற்று அதை முழுமையாக நிரப்பி கீழ்காணும் சான்றுகளை இணைத்து விண்ணப்பிக்க வேண்டும்.

#மனுதாரர் விண்ணப்பம்
#காப்புறுதி நிறுவனம் படிவம் I, II & III
#மீனவர் கூட்டுறவு சங்கத்தில் உறுப்பினராக சேர்ந்த சேர்க்கைப் புத்தக நகல்.
#மீனவர் கூட்டுறவு சங்கத் தீர்மானம்
#காவல் துறை முதல் தகவல் அறிக்கை
#காவல் துறை இறுதி விசாரணை அறிககை
#பிரேத பரிசோதனைச் சான்று மற்றும் இரசாயன பகுப்பாளிணிவு அறிக்கை
#இறப்புச் சான்று
#வாரிசு சான்று
#18 வயதுக்கு மேற்பட்ட இதர வாரிசுதாரர்களிடமிருந்து ரூ. 10/-க்கான முத்திரைத் தாளில் தடையில்லாச் சான்று

**காணாமற் போனவர்கள் எனில்**

*ரூ. 20/-க்கான முத்திரைத் தாளில் பிணை முறிவுப் பத்திரம் (ஆவணம்)
*காரிய பத்திரிகை
*உடன் சென்றவர்கள் வாக்கு மூலம்

**உடல் ஊனமுற்றவர்கள்எனில்**

*ஊன சதவீதச் சான்று உரிய படிவத்தில்
*ஊனத்தை தெளிவாகக் காட்டும் புகைப்படம்
*ஊனம் தன்மை குறித்து உரிய படிவத்தில் அரசு மருத்துவரின் சான்று

பகுப்பு:தமிழ்நாடு அரசுத் திட்டங்கள்
பஞ்சாமிர்தம்

**பஞ்சாமிர்தம்** *(Panchamrita)* (தேவநாகரி:पञ्चामृत)அல்லது **ஐந்தமுது** என்பது இந்து சமயப் வழிபாடு மற்றும் பூசனைகளில் பயன்படுத்தப்படும் ஐந்துணவுக் கலவை ஆகும். தேன், வாழைப்பழம், பால், தயிர், நெய் ஆகியவையே அந்த ஐந்துணவுகள் ஆகும்.

## பெயர்க்காரணம்
பஞ்ச - ஐந்து, அமிர்தம் - உயிர் காக்கும் உணவு .

## தயாரிப்பு
தமிழ்நாட்டில் தேன், வாழைப்பழம், பால், தயிர், நெய் ஆகியவற்றை சம பங்காய்க் கலந்து இது தயாரிக்கப்படுகிறது.. கேரளாவில் இளநீர் சேர்த்துக் கொள்ளப்படுகிறது. பழனி முருகன் கோவிலில் வழங்கப்படும் பஞ்சாமிர்தம் மிகவும் புகழ் பெற்றதாகும்.
பஞ்சமிர்தம் என்பது  பால், தயிர், நெய் , தேன், சர்க்கரை ஆகியவை மட்டுமே, உதவிக்கு, அருணகிரிநாதரின் பஞ்ச்சாமிர்த வண்ணத்தை படிக்கவும்

## பயன்கள்
* பூசைகளின் போது பிரசாதமாக

* தெய்வத் திருமேனிகளை அபிஷேகம் செய்ய
## மேற்கோள்கள்

பகுப்பு:இந்து சமய வழிபாட்டுப் பொருட்கள்
பகுப்பு:இந்துக் கோயில் பிரசாதங்கள்